World news story
ड्यूक एवं डचेज़ ऑफ कैंब्रिज का भूटान दौरा
आज सुबह ड्यूक एवं डचेज़ ने भूटान जाने के लिए भारत से थोड़े समय के लिए विदा ली।
आज सुबह हमने थोड़े समय के लिए भारत से विदा ली, क्योंकि ड्यूक तथा डचेज़ ने भूटान के लिए उड़ान भरी। पारो हवाईअड्डे पर उतरते ही, ड्यूक एवं डचेज़ को इस हिमालयी राज्य की सुंदरता का अहसास होनेवाला है। उनका स्वागत राज्य के वरिष्ठ प्रतिनिधियों द्वारा किया जाएगा और तत्पश्चात उन्हें राजधानी शहर थिंफू के लिए सड़क मार्ग से एक खूबसूरत यात्रा पर ले जाया जाएगा।
अपराह्न में, वे सौंदर्य से परिपूर्ण थिंफू डीजॉन्ग जाएंगे, जहां वे चिपड्रेल में भाग लेनेवाले हैं; यह एक परंपरागत स्वागत समारोह होता है, जिसमें संगीत, उत्सवी परिधान तथा ढेर सारे रंग होते हैं। डीजॉन्ग के भीतर, वे राजा और रानी से एक व्यक्तिगत भेंट करेंगे। महामहिम इसके बाद ड्यूक एवं डचेज़ को डीजॉन्ग के विस्तृत प्रांगण में भ्रमण कराते हुए एक मंदिर तक ले जाएंगे, यह प्रांगण बेहद सौंदर्यपूर्ण ढंग से सुसज्जित है, तत्पश्चात मंदिर में वे एक संक्षिप्त प्रार्थना में भाग लेंगे और तैलीय दीपकों को प्रज्वलित करेंगे।
इसके बाद ड्यूक एवं डचेज़, अपराह्न भर के लिए राजा और रानी से विदा लेंगे और थिंफू के मुक्ताकाश धनुर्विद्या स्थल की ओर प्रस्थान करेंगे, जो इस छोटे से शहर के हृदयस्थल पर अवस्थित है। शाही दंपत्ति पहली बार भूटान का प्रेरणास्पद राष्ट्रीय खेल देखेंगे, जिसमें धनुर्धर बेहद छोटे, चमकीलेसज्जित काष्ठ-लक्ष्यों को बाण से भेदते हैं, जो उनके खड़े होने के स्थान से 145 मीटर तक दूर होते हैं। ड्यूक एवं डचेस को स्थानीय स्कूलों और स्वयंसेवी संगठनों के युवा लोगों से मिलने तथा अन्य परंपरागत खेलों को देखने का भी अवसर मिलेगा।
आज शाम, ड्यूक एवं डचेज़ लिंगकाना महल में राजा और रानी के साथ एक निजी रात्रिभोज में सम्मिलित होंगे।
आगे की जानकारी
ड्यूक तथा डचेज़ की यात्रा की जानकारी के लिए हमारा अनुसरण करें:
- ट्विटर @UKinIndia #RoyalVisitIndia #RoyalVisitBhutan
- व्हाट्सप्प: +91-9654141882 नंबर सेव करें और ‘हैल्लो’ भेजें
मीडिया प्रश्नों के लिए संपर्क करें:
स्टुअर्ट एडम, अध्यक्ष
प्रेस एवं संचार
ब्रिटिश उच्चायोग , चाणक्यपुरी
नई दिल्ली, 110021
फोन: 44192100; फैक्स: 24192411
हमारा अनुसरण करें Twitter, Facebook, Flickr, YouTube, LinkedIn, Storify, Eventbrite, Blogs, Foursqare, Instagram, Vine, Snapchat @UKinIndia, Persicope @UKinIndia
eng_Latn bho_Deva hin_Deva hin_Deva hin_Deva hin_Deva hin_Deva hin_Deva hin_Deva ace_Latn kas_Deva hin_Deva mag_Deva hin_Deva awa_Deva awa_Deva hne_Deva ita_Latn